*VEGA og Tuborg præsenterer* **To nye arrangementer offentliggøres til “Din Koncert”**  
*I sidste uge løb de første to arrangementer af stablen til VEGA og Tuborgs koncept ‘Din Koncert’. Begge koncerter gik over al forventning, og formåede at fylde Ideal Bar. Nu offentliggøres to nye udvalgte arrangementer.*  
At skabe sin egen koncert er en drøm for mange musikelskere, og for første gang giver VEGA og Tuborg denne mulighed. Konceptet hedder ’Din Koncert’ og går ud på, at udvalgte arrangører får mulighed for at skabe en koncert i VEGAs Ideal Bar.  
  
I sidste uge præsenterede de første to udvalgte arrangører deres koncertaftener, og begge gik over al forventning med omkring 200 mennesker igennem dørene begge aftener. Nu offentliggør VEGA og Tuborg yderligere to udvalgte koncerter til ‘Din Koncert'.

**Elektronisk showcase og singer/songwriter-aften**  
De nye udvalgte arrangører er Maties Gormsen på 21 år, og Louis Lennert på 26 år.  
  
Louis Lennart driver til dagligt den elektroniske musikblog Lost Dubs of Denmark, og den 10. november kan man i Ideal Bar Live opleve elektronisk artister, som er blevet udvalgt gennem hans blog.   
  
På aftenen præsenterer Lost Dubs of Denmark en showcase med intet mindre end fem upcoming-navne fra den danske, elektroniske musikscene. På programmet finder man [Balloons&Bells](http://www.facebook.com/BalloonsBells), [Tachion](http://soundcloud.com/funkydthesoundchemist), [Bwoy De Bhajan](http://soundcloud.com/bwoydebhajan), [We Bad](http://soundcloud.com/webadofficial) og [Kid Antoine](http://soundcloud.com/kid-antoine).

Den 17. november præsenterer Maties Gormsen to danske singer/songwriter-talenter i Ideal Bar Live. Her kan man opleve [Alex Vargas](http://www.facebook.com/alexvargasofficial" \t "_blank) og [Gustav Wolter](http://www.facebook.com/pages/Gustav-Wolter/41382769048" \t "_blank), som begge spiller akustisk popmusik.   
  
Efter koncerterne er der efterfest med de to dj’s Charles Noe og David Cueto. Det koster kun 50 kr. at komme ind til arrangementet, og for denne pris får man også en koncertøl oveni.

**Om ‘Din Koncert’ 2012**Ansøgningsfristen til dette års ”Din Koncert” var medio oktober, og der er dermed ikke længere mulighed for at ansøge. VEGA og Tuborg regner dog med at føre konceptet videre til næste år, så nåede man ikke at ansøge i denne omgang, skal man ikke fortvivle.

Der er kommet rigtig mange kvalificerede ansøgninger til ’Din Koncert’ i år og med musikønsker i mange forskellige genrer. I udvælgelsesprocessen er der blevet lagt vægt på, hvor realiserbare projekterne er samt en vurdering af det musikalske indhold.   
  
*"Det har været helt igennem overvældende så mange kvalificerede ansøgninger, vi har fået til Din Koncert-konceptet. Selv om det har været svært, så har vi nu valgt de arrangementer, som kommer til løbe af stabelen her i oktober, november og december. Med lidt held kan det være vi også kommer til at se nogle af koncepterne blive videreført i 2013. Det ser i hvert fald meget lovende ud!"*  
- Magnus Restofte, Souschef & Kommunikationschef, VEGA

**Fakta om koncerterne**Lost Dubs of Denmark Showcase  
Lørdag den 10. november kl. 21  
Ideal Bar – Enghavevej 40, 1674 Kbh V  
Pris: 50 kr. + gebyr (Inkl. en koncertøl)  
Billettsalget starter tirsdag den 30. oktober vi VEGAs hjemmeside, BilletNET og på posthuse.  
[Læs mere om koncerten](http://vega.dk/arrangementer/balloonsbells-tachion-m-fl-9260.html" \t "_blank)  
  
Alex Vargas + Gustav Wolter m.fl.  
Lørdag den 20. oktober kl. 20  
Ideal Bar – Enghavevej 40, 1674 Kbh V  
Pris: 50 kr. + gebyr (Inkl. en koncertøl)  
Billettsalget starter tirsdag den 30. oktober vi VEGAs hjemmeside, BilletNET og på posthuse.  
[Læs mere om koncerten](http://vega.dk/arrangementer/alex-vargas-gustav-wolter-m-fl-9276.html" \t "_blank)